 Ṣe àpilẹkọ àyọkà fún àkòrí yìí:Olè àti aláìníṣẹ làwọn tó ń dojú ìjà ẹsìn kọ àwọn Oníṣẹṣe  Iba Gàní Adams : Ààrẹ Ọnàkakaǹfò ilẹ Yorùbá, Iba Gàní Adams ti fi ohùn sílẹ fún gbogbo àwọn ẹlẹsìn mìíràn tó ń tako ẹsìn àbáláyé báyìí.Nínú ọrọ kan tó bá àwọn èèyàn sọ ní ìlú Òṣogbo, Iba Gàní Adams ṣàlàyé pé àwọn ẹsìn àtọhúnrìnwá bíi Islam àti Krìstẹnì ní láti mọ pé ẹsìn àbáláyé ni ẹsìn tí ilẹ Yorùbá ti ń ṣe kí àwọn ẹsìn wọnyí tó dé.Ó ní ègún wá lórí àwọn ẹlẹsìn mìíràn tó bá ń gbógun ti ẹsìn àbáláyé.Ó fi kún-un pé, bí ẹlẹsìn àbáláyé pàápàá bá lọ ń gbé ẹsìn àbáláyé lọ sí Ṣọọṣì tàbí Mọṣáláṣí, ègún ń bẹ lórí rẹ nítorí pé àwọn alálẹ ilẹ Yorùbá kò leè yọnú sí irú ẹni bẹẹ.Ègún ni fún ẹni tó bá ní òun fẹ da àwọn ẹlẹsìn àbáláyé láàmú nítorí pé àwọn ló nilẹ kí àwọn ẹsìn méjèèjì tó dé Ó ṣàlàyé síwájú síi pé àìríǹkanṣe ló ń bá àwọn tó ń gbógun ti ẹsìn àbáláyé jà.Ó kọminú sí bí àwọn ìmáàmù ẹsìn mùsùlùmí kan ní ìlú Ilọrin ṣe ń dùn mọhuru mọ àwọn oníṣẹṣe níbẹ.Bí ẹnikẹni bá sọ pé òun ń ja ìjà ẹsìn, olè ni, olójúkòkòrò àti aláìníṣẹ ni.Ó ní ìhùwàsí àwọn aṣíwájú ẹsìn Islam nílùú Ìlọrin kìí ṣe ohun tó bójú mu rárá àti pé ohun tó ń ta ẹrẹ bá ẹyà Yorùbá ni kí ẹnì kan máa torí ẹsìn sọ pé ìlú Islam ni ìlú Ìlọrin... ṣé ó jẹ Mecca ni tàbí Jedah àbí Saudi Arabia?Ó ní olè ni ẹni tó bá sọ pé òun fẹ jà fún Ọlọrun nítorí owó tí ọpọ wọn ń pa nídìí ẹsìn kọ,  àpò ara wọn ni wọn ń kóo sí. 